কিছু রোগ আছে যার লক্ষণগুলো দেখা যায় স্পষ্ট। রোগীর কষ্টের পেছনে সুস্পষ্ট কারণ বের করা যায় এবং তা সারিয়ে তোলাও যায় একটা সময় পর। কিন্তু কিছু কিছু রোগকে বলা হয় নীরব ঘাতক, কারণ এদের লক্ষণ মোটেই স্পষ্ট নয় এবং রোগ নির্ণয় হতে এতটাই দেরি হয় যে তখন আর রোগীকে বাঁচানো সহজ থাকে না। এমনই একটি রোগ হলো ওভারিয়ান ক্যান্সার। এ রোগটির ব্যাপারে জানতে আমরা কথা বলি আদ-দ্বীন সকিনা মেডিকেল কলেজের লেকচারার ডাঃ শাহনাজ সেতুর সাথে। তিনি আমাদের জানান এই রোগটির আদ্যপান্ত।